সের্হিও রোমেরো
সার্হিও হের্মান রোমেরো (স্পেনীয়: Sergio Germán Romero; জন্ম ২২ ফেব্রুয়ারি ১৯৮৭) একজন আর্জেন্টাইন ফুটবলার যিনি গোলরক্ষক হিসেবে সিরি এ’র দল স্যাম্পদরিয়া এবং আর্জেন্টিনা জাতীয় ফুটবল দলের হয়ে খেলেন। ২০০৭ সালে রেসিং ক্লাবের হয়ে আজেন্টাইন প্রিমেরা ডিভিশনে তার অভিষেক হয়। এরপর তিনি ডাচ ক্লাব আল্কমারে চলে যান। ২০১১ সালে তিনি ইতালীয় ক্লাব স্যাম্পদরিয়ার যোগ দেন। রোমেরো আজেন্টিনার হয়ে ২০০৭ দক্ষিণ আমেরিকান যুব চ্যাম্পিয়নশীপ, ২০০৭ ফিফা অনূর্ধ্ব ২০ বিশ্বকাপ, ২০১০ ফিফা বিশ্বকাপ এবং ২০০৮ গ্রীষ্মকালীন অলিম্পিকে অংশগ্রহন করেছেন, যেখানে আর্জেন্টিনা স্বর্ণপদক জেতে।